తెలంగాణలో మహిళా తహసీల్దార్ దారుణహత్య WATCH LIVE TV
బంగ్లా 306 లక్ష్యాన్ని ఊదేసిన ఇంగ్లాండ్
ఛాంపియన్స్ ట్రోఫీ చరిత్రలోనే భారీ లక్ష్యాన్ని ఛేదించిన జట్టుగా ఇంగ్లాండ్ అవతరించింది.
TNN | Updated:
Jun 1, 2017, 11:19PM IST
ఛాంపియన్స్ ట్రోఫీలో ఆతిథ్య ఇంగ్లాండ్ బోణి కొట్టింది. బంగ్లాదేశ్&zwnj;తో గురువారం జరిగిన మ్యాచ్&zwnj;లో 306 పరుగుల లక్ష్యాన్ని జో రూట్ (133 నాటౌట్ : 129 బంతుల్లో 11x4, 1x6) అజేయ శతకం బాదడంతో ఇంగ్లాండ్ మరో 16 బంతులు మిగిలి ఉండగానే ఛేదించేసింది. జట్టులో ఓపెనర్ జేసన్ రాయ్ (1) విఫలమైనా.. రూట్&zwnj;తో పాటు అలెక్స్ హేల్స్ (95: 86 బంతుల్లో 11x4, 2x6), కెప్టెన్ మోర్గాన్ (75 నాటౌట్: 61 బంతుల్లో 8x4, 2x6) నిలకడగా ఆడటంతో ఇంగ్లాండ్ 308/2తో అలవోక విజయాన్ని అందుకుంది. దీంతో ఛాంపియన్స్ ట్రోఫీ చరిత్రలోనే భారీ లక్ష్యాన్ని ఛేదించిన జట్టుగా ఇంగ్లాండ్ అవతరించింది.
అంతకముందు తమీమ్ ఇక్బాల్ (128: 142 బంతుల్లో 12x4, 3x6) శతకం బాదడంతో తొలుత బ్యాటింగ్ చేసిన బంగ్లాదేశ్ 6 వికెట్ల నష్టానికి 305 పరుగులు చేసింది. ఇంగ్లాండ్&zwnj;తో 2013లో జరిగిన మ్యాచ్&zwnj;లో శ్రీలంక ఛేదించిన 294 పరుగులే ఇప్పటి వరకు టోర్నీలో భారీ లక్ష్యఛేదన. తాజాగా ఇంగ్లాండ్ జట్టు ఆ రికార్డును తుడిచిపెట్టేసింది. టోర్నీలో భాగంగా రెండో మ్యాచ్ ఆస్ట్రేలియా, న్యూజిలాండ్ మధ్య శుక్రవారం మధ్యాహ్నం జరగనుంది.